МОДЕЛ УГОВОРА

УГОВОР О НАБАВЦИ ДОБАРА 
(са инсталирањем и постављањем)
003063548 2024 08873 004 006 405 001 –  Увођење система електронског рентирања бициклова и тротинета у Сомбору
Закључен између:
Наручиоца  Град Сомбор
са седиштем у Сомбору, улица Трг цара Уроша бр. 1.,

 ПИБ: 100123258. Матични број: 08337152
Број рачуна: 840-25640-32. Назив банке:Управа за трезор,

Телефон: 025- 468-111 
кога заступа  Градоначелник   Града Сомбора Антонио Ратковић
(у даљем тексту: Наручилац)

и

................................................................................................

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................маил:

кога заступа................................................................... 

(у даљем тексту: Испоручилац),

у заједничкој понуди

...............................................................................................

...............................................................................................

(остали понуђачи из групе понуђача)

Основ уговора:

ЈН Број: 003063548 2024 08873 004 006 405 001
Број и датум одлуке о додели уговора:...............................................

Понуда изабраног  Испоручиоца бр. ______ од...............................

Уговорне стране констатују:
 - Да је Наручилац, у складу са чланом 52. Закона о јавним набавкама („Службени гласник Републике Србије“, број 91/19 и 92/2023, у даљем тексту: Закон), спровео отворени поступак јавне набавке добара број 003063548 2024 08873 004 006 405 001 – Увођење система електронског рентирања бициклова и тротинета у Сомбору
на основу Одлуке о спровођењу јавне набавке број 003063548 2024 08873 004 006 405 001; 
- да је Испоручилац доставио Понуду бр. _______ од __.__.2024.године, (у даљем тексту: Понуда). 
- да је Наручилац Одлуком о додели уговора број ___________ од __.__.2024.године доделио уговор о јавној набавци Увођење система електронског рентирања бициклова и тротинета у Сомбору.
Члан 1.
Предмет уговора је   – Увођење система електронског рентирања бициклова и тротинета у Сомбору – набавка тротинета и бицикала са инсталирањем и постављањем(у даљем тексту: предметна добра), у свему према Понуди Испоручиоца бр. __________ од ________године (у даљем тексту Понуда) и Техничкој спецификацији, које чине саставни део овог Уговора.
Члан 2.

Испоручилац се обавезује да изврши испоруку предметних добара са услугом инсталирања и постављања која су предмет Уговора по јединичним ценама, у свему у складу са овим уговором, Понудом  Испоручиоца и техничком спецификацијом.

    Уговорена вредност износи __________ динара без обрачунатог ПДВ-а односно ______________ динара са обрачунатим ПДВ-ом и обухвата све зависне трошкове укључујући и превоз и инсталирање/постављање/пуштање у рад и др. на локацији у Сомбору, а у складу са техничком спецификацијом.
Уговорене јединичне цене су фиксне и не могу се мењати за све време трајања уговора.                                    
 Члан 3. 
Испоручилац се обавезује да предметна добра из члана 2. овог уговора испоручи, изврши услугу инсталирања, постављања и пуштања у рад у свему према техничкој спецификацији, под условима из прихваћене понуде, у року од ______ дана (максимално 21 дан) дана од дана закључења уговора и давања налога Наручиоца.
Уколико Испоручилац не поступи у складу са ставом 1. овог члана, Наручилац има право да, без одлагања, у писаној форми  обавести Испоручиоца да захтева испуњење уговора, Наручилац ће оставити додатани рок од 3 дана,а уколико Испоручилац ни у накнадном року не испоручи предметна добра и не изврши инсталирање и постављање, Наручилац може раскинути овај Уговор, уз реализацију средства финансијског обезбеђења за испуњење уговорних обавеза, као и захтевати од Испоручиоца накнаду штете до износа стварне штете.






Члан 4. 
           Овлашћено лице Наручиоца и Испоручиоца записнички ће констатовати квалитативни и квантитативни пријем о извршеној испоруци добара, са извршеном пратећом услугом инсталирања, постављања и пуштања у рад на наведеној локацији. 

          Записник се сачињава у два истоветна примерка од којих свака страна задржава по један.
У случају када овлашћено лице Наручиоца утврди да количина и квалитет испоручених добара не одговара захтеваној, може сачинити Записник о квантитативном и квалитативном пријему, за испоручена добра. У том случају Испоручилац је у обавези да преостала захтевана, а неиспоручена добра испоручи у свему у складу са Понудом Испоручиоца и уговором, најкасније до истека рока за испоруку. По испоруци добара сачиниће се Записник о квантитативном и квалитативном пријему за испоручена преостала захтевана добра. 

                                                               Члан 5.
У случају када овлашћено лице Наручиоца, утврди да испоручена предметна добра нису у складу са захтевом Наручиоца или да постоји скривена мана која није могла бити уочена приликом испоруке, сачињава Рекламациони записник о стању добара у коме се  такстативно наводи у чему испоручено добро није у складу са уговореним. Рекламациони записник Наручилац доставља без одлагања, а најдуже у року од 5 дана Испоручиоцу.  Испоручилац се обавезује да најкасније у року од 3 дана по пријему рекламације отклони недостатке или добра са недостацима замени добрима уговореног квалитета. 
         Ако је добро које је Испоручилац испоручио и монтирао Наручиоцу неадекватно, односно не одговара неком од елемената садржаном у прихваћеној понуди, Испоручилац одговара по законским одредбама о одговорности за неиспуњење обавеза.

                                                              Члан 6.

  Плаћање уговорене цене вршиће се на следећи начин: 

      -   аванс у висини од 100% од укупно уговорене вредности са обрачунатим порезом на  додату вредност, у року до 45 (четрдесетпет) дана од дана пријема: 
а) исправног авансног предрачуна и изјаве о наменском коришћењу аванса,  

б) банкарске гаранције за повраћај авансног плаћања, 

в) менице за испуњење уговорних обавеза; 


Извођач је дужан да у регистрованој електронској фактури  наведе назив и број уговора као и позиције из обрасца структуре цене на основу којих је фактура израђена (у самој фактури или у прилогу фактуре).
                                                              Члан 7.
У случају кашњења Испоручиоца са испуњењем обавеза из члана 3. став 1., члана 4. став 3. и члана 5. став 1. овог уговора, Испоручилац је обавезан да за сваки дан закашњења плати Наручиоцу износ од по 1% уговорене вредности без ПДВ-а добара која се не могу ставити у функцију, с тим да укупан износ уговорне казне не може прећи 10% укупне вредности уговора без ПДВ-а.

Право Наручиоца на наплату уговорне казне не утиче на његово право да захтева накнаду штете.

                                                              Члан 8.

У случају да Испоручилац извршење дeла угoвoрa пoвeри подизвођачу:

Испоручилац у потпуности одговара Наручиоцу за извршење свих обавеза из појединачног уговора, укључујући и обавезе које је поверио подизвођачу:

„__________________________“ из _____________________, ул.__________бр.______, ПИБ:______________.

„__________________________“ из _____________________, ул.__________бр.______, ПИБ:______________.
Испоручилац ће наведеног/е подизвођача/е ангажовати за извршење следећег дела уговора (по предмету или у количини, вредности или проценту):______________
У случају да ће се  плаћање вршити на текући рачун Испоручиоца – Испоручиоц је дужан да након извршене уплате од стране Наручиоца, измири доспеле обавезе према подизвођачу за део уговора који му је поверио.

Уколико Наручилац сва плаћања врши на текући рачун Испоручиоца, Наручилац ће од Испоручиоца затражити да му у року од 60 дана од дана уплате потраживања, достави доказ и изјаву подизвођача да су његова потраживања за део уговора које је извео измирена.

         У случају да се Испоручиоц и подизвођач договоре да Наручилац доспела потраживања за део уговора поверен подизвођачу, врши непосредно на текући рачун подизвођача,  Наручилац ће то вршити   на рачун подизвођача број ____________________ код банке _____________________________. (попуњава се у случају да се плаћање врши директно подизвођачу за његов удео у  уговору).
                                                            Члан 9. 

Испоручилац  је дужан да приликом испоруке, инсталирања, постављања и пуштања у рад Наручиоцу достави гарантне листове, као и упутства за одржавање предметних добара, гарантни рок је  __________ (минимум 2) године, подршка за резервне делове __________(минимум 6) година и за радове на инсталирању и постављању је  __________ (минимум 2) године од дана испоруке и пуштања у рад, у коме је Испоручилац  обавезан да у складу са условима произвођача изврши поправку о свом трошку, довођењем добра у исправно стање.
У случају да предметна добра нису у функцији Испоручилац  је дужан да по позиву Наручиоца изађе на терен како би се утврдио квар  и да изврши поправку и сервисирање ________ сата (максимално у року од 24 сата).
     Члан 10.

Испоручилац је у обавези  да приликом потписивања Уговора, а најдаље у року од 10 (десет) дана од дана закључења Уговора, Наручиоцу преда:  
Гаранцију банке за повраћај авансног плаћања, која мора бити са клаузулама: безусловна, неопозива, без права на приговор и платива на први позив, у висини уговореног аванса од 100% од укупно уговорене вредности са порезом на додату вредност са роком важности најмање 30 (тридесет) дана дужим од уговореног рока за извршење уговора. Испоручилац може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). У случају да Испоручилац не изврши своје уговорене обавезе у свему у складу са закљученим  уговором, изврши их делимично, Наручилац ће активирати наведено средство финансијског обезбеђења; 
Испоручилац је у обавези да на дан закључења уговора односно максимално у року од 7 (седам) дана од дана закључења уговора достави Наручиоцу средство финансијског обезбеђења за испуњење уговорних обавеза и то - оригинал сопствену бланко меницу, оверену у складу са статусном документацијом и потписану оригиналним потписом, са копијом депо картона банака, копијом овереног ОП обрасца и листингом са сајта НБС (не захтев за регистрацију) као доказом да је меница регистрована и Овлашћењем за попуњавање и наплату менице, овереним у складу са статусном документацијом и потписаним оригиналним потписом лица која су потписала меницу)  у износу 10% од вредности уговора без обрачунатог ПДВ-а, са роком важности минимум 10 (десет) дана дужим од истека уговорене обавезе у целости. У случају промене лица овлашћеног за заступање, менично овлашћење - писмо остаје на снази. У случају да Испоручилац не изврши своје уговорене обавезе у свему у складу са закљученим  уговором, изврши их делимично, касни са извршењем уговорених обавеза или уколико ангажује као подизвођача лице које није наведено у понуди супротно члану 161. Закона о јавним набавкама, Наручилац ће активирати наведено средство финансијског обезбеђења. По извршењу обавеза Испоручиоца из уговора, средство финансијског обезбеђења за испуњење уговорних обавеза, биће враћено Испоручиоцу  на његов захтев. 
Испоручилац се обавезује да да приликом примопредаје и пуштања у рад предметних добара, Наручиоцу достави:

-
средство финансијског обезбеђења за отклањање недостатака у гарантном року у виду бланко соло регистроване менице са меничним овлашћењем,  на износ од 10% од вредности уговора без обрачунатог ПДВ-а, на име гаранције за отклањање недостатака у гарантном року, са роком важења најмање 5 дана дуже од уговореног гарантног рока за испоручена и монтирана предметна добра.


Наручилац ће  уновчити средство финансијског обезбеђења за отклањање недостатака у гарантном року у случају да Испоручилац не изврши обавезу отклањања недостатака који би могао да умањи могућност коришћења предмета уговора у гарантном року.
                                                                   Члан 11. 

Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писаним путем у року од 24 (двадесетчетири) часа. 

Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила. 

У случају више силе, наручилац има могућност продужења рока испоруке, на начин прописан чланом 156. ЗЈН. 





Члан 12.


Уговор о јавној набавци може да се измени у складу са чланом 158. и 160. Закона о јавним набавкама. Уговор о јавној набавци може да се измени када су испуњени следећи услови:
1) потреба за изменом настала је због околности које савестан Наручилац није могао да предвиди;

2) изменом се не мења природа уговора.

Уговор о јавној набавци може да се измени на начин да се повећа обим набавке тако да вредност измене мора да буде мања од 10% првобитне вредности уговора о јавној набавци добара.

Члан 13.

Свака од уговорних страна има право на раскид овог Уговора у случају неиспуњења уговорних обавеза друге уговорне стране достављањем обавештења о раскиду у писаној форми, у року од 10 дана.
 Уколико се уговорне стране сагласе да је престала сврха због које је предметни Уговор закључен и констатују да су за време трајања Уговора наступиле такве промењене околности због којих је неоправдано да Уговор и даље буде на снази, уговорне стране могу да споразумно раскину овај Уговор.
                                                                Члан 14.
Уговорне стране су се сагласиле да за све што овим уговором није предвиђено важе одредбе Закона о облигационим односима, као и других прописа који регулишу ову материју.
Члан 15.
Све евентуалне спорове уговорне стране ће решавати споразумно. 

Уколико до споразума не дође, уговара се надлежност Привредног суда у   Сомбору.
                                                                 Члан 16.

Овај уговор ступа на снагу даном потписивања обе уговорне стране и предајом средстава финансијског обезбеђења, а траје до испуњења уговорних обавеза  , а најдуже 70  дана од дана потписивања уговора.    
                                                                Члан 17.

 Уговор о јавној набавци закључиће се у електронској форми, у складу са законом којим се уређује електронски документ и законом којим се уређује електронски потпис.
